Stortingsrepresentanter har siden 2012 en pensjonsordning basert på de samme prinsippene som alderspensjon i Folketrygden. Pensjonen opptjenes ved at det settes av en fastsatt prosentandel av godtgjørelsen til stortingsrepresentanten, og gis som et direkte tillegg til alderspensjonen fra Folketrygden. Pensjonsordningen gir pensjonsytelser ved alderdom og uførhet, samt pensjonsytelser til etterlatte.